ఆరోజుల్లో లీటరు 30 పైసల రేటుతో పాల సేకరణ మొదలైంది. ‘ఎన్ని పాలు విక్రయించినా, ఇంకా పదిహేను లీటర్ల పాలు మిగిలిపోయేవి. మా అమ్మ సత్యవతి అలా మిగిలిన పాలతో కోవా చేసేవారు. ఇంటి ముందే వాటిని అమ్మేవారు. అమ్మ చేతి ఆ స్వచ్ఛమైన పాలకోవా గంగరాజు డెయిరీకి మంచి పేరు తెచ్చిపెట్టింది. ఇప్పటికీ విదేశాల్లో ఉండే భారతీయులు 'కోవా' పోస్టు ద్వారా రప్పించుకుంటున్నారంటే అది అమ్మ చేసిన కమ్మని పాలకోవా మహిమే’ అని సంబరపడుతూ గోవింద్ చెబుతారు.